“Oom Frans”, soos hy bekend was by die meeste van ons, is op 27 Desember 2015 oorlede. Sy siekte het oor ‘n redelike tydperk gestrek en het hy ook gereëld behandeling ontvang, maar nooit het hy gekla nie. Wanneer jy sou vra hoe dit met hom gaan was sy antwoord feitlik altyd soos volg: “ek het baie om voor dankbaar te wees.” Oom Frans was ‘n ware vriend met baie belangstelling en omgee in sy hart. Hy was ook ‘n Direkteur van die Vredekloof CID.
Sy gedenkdiens was vandag vanuit die Gemeente op die Rots in Protea Hoogte, waar hy ook vir baie jare ‘n groot bydrae gelewer het.